Кирил Влахов
На Нефи

chitanka.info

Душата ми е стон. Душата ми е зов.

        Защото аз съм в сесия излязъл,

        на смърт е моята душа възлязла,

        на смърт от конспекта нов.

Душата ми е стон. Душата ми е зов.

Кажете ми, що значат

        стипендия и заверка,

И ето аз ви думам: с деканската щерка

        за среща съм готов.

Миражите са близо — пътят е далек.

Седя и уча с вяла жизнерадост,

пропилявам днеска свойта младост,

        със тоз голям конспект.

Миражите са близо — пътят е далек:

защото той стои в сияние пред мене,

стои, ала не види кой лежи и дреме,

        той — този тъп конспект!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.